Anda ma nenuda di tmura, anda ma nenuda di tutlayin, d yegduden, urğin ad naf awal i yifen awal-a « yemma », d awal amecṭuḥ maca azal-is meqqer, d awal i yeččuren d anamek d tiẓeḍt, d tayri, d asirem, acku amdan xas beddlen akk fell-as yemdanen, tayemmat d tasalest-nni i ɣer ara tsenndeḍ mi ara teggadeḍ ad teɣliḍ,d afus ḥninen ara d-yersen ɣef uqerru-k ad ak-islef, mi tḥulfaḍ i yiɣilifen, d tadmert ara k-ijemԑen asma ara d-tafeḍ iman-ik di tmannest akken qqaren wat zik : win i wumi kkseɣ baba-s ur as-kkiseɣ ara,win i wumi kkseɣ yemma-s ur ğğiɣ ara,win i wumi i truḥ tyemmat iruḥ win ara s-yefken ddeԑwa n lxir yal mi ara yeffeɣ seg uxxam.